text: Kastanjer mistænkes for fiskedød
  20 oktober 2010 kl. 19.32
  Muligvis har gift fra kastanjer dræbt 75 ørrreder i Skanderup Bæk ved Lunderskov.
  Bækken er blevet forurenet fem gange, og hver gang har det kostet fisk livet.
  Miljøtekniker Birgitte Braae Andresen, Kolding Kommune, har forsøgt at spore kilden til forureningen, men hun kom først på sporet, da hun fik oplyst, at der ligger mange kastanjer ved et regnvandsrør, som går ned i bækken.
  - Vi har Googlet kastanjer og fundet ud af, at de indeholder stoffet saponin, der er giftigt for fisk, så det spor arbejder vi videre med,  fortæller miljøteknikeren til jv.dk.
  